شەفەق نیوز/ موستەفا کازمی سەرۆک وەزیرەیل فیدراڵ،
ئمڕوو دووشەممە، رەسیە فڕۆکەخانەی ناودەوڵەتی هەولێر، و سەرۆک حکومەت هەرێم
کوردستان هاتە پیریی.
پەیامنێر
ئاژانس شەفەق نيوز وت: مەسرور بارزانی سەرۆک حکومەت هەرێم کوردستان، شەوەکی ئمڕوو،
پیشوازی لە موستەفا کازمی سەرۆک وەزیرەیل فیدراڵی لە فڕۆکەخانەی ناودەوڵەتی هەولێر
کرد، وتیش: رسوومەیل پیشوازیکردن فەرمی لە فڕۆکەخانەکە وەڕیەو چگ.
دویکە
یەکشەممە، ئاژانس شەفەق نيوز، لە سەرچەوەیگ ئاگادار زانست ک کازمی ئەوەسا لە ساڵیاد
مردن جەلال تاڵەبانی سەرۆک کۆمار وەرین کەێد، ئەوەیش ئمڕوو دووشەممە لە هۆڵ شەهید سەعەد
عەبدولڵا لە شار هەولێر.
لەلای
خوەییش، نویسینگەی راگەیانن کازمی وت: کازمی شەوەکی ئمڕوو دووشەممە، رەسیە شار هەولێر
پایتەخت هەرێم کوردستان، ئەرا ئەنجامداین زنجیرەیگ لە چەوپیکەفتن وەرد وەرپرسەیلیگ
لە هەرێم کوردستان، و بەشداریکردن لە ئاهەنگ ساڵێاد و خەبات ئەرا ئازادی و دیموکراتی،  و پەنجەمین ساڵیاد کووچکردن سەرۆک جەلال
تاڵەبانی،  ک ئەوەسا وتاریگ لەباوەت نووەوبویەیل
سیمای سیاسی ئویشێد.
وەگورەی
بەیاننامەگە، کازمی ئەوەسا چەوی کەفێدە هەرلە سەرۆک پارت دیموکراتی کوردستان مەسعود
بارزانی، و سەرۆک هەرێم کوردستان نێچیرڤان بارزانی، و سەرۆک حکومەت هەرێم کوردستان
مەسرور بارزانی، ک باس پەیوەندی ناوبەین حکومەت فیدراڵی و حکومەت هەرێم کوردستان کریەێد،
و گرنگی بتەوکردن لەیەکڕەسینەوە لە بنەمای گفتوگۆ خاس.
